Suchata Chuangsri

Si Suchata Chuangsri (; namundag kan 20 Setyembre 2003) sarong Thai na modelo asin titulado sa pagarayunan na nakoronahan bilang Miss World 2025 sa Telangana, India, na nagin pinakaenot na Thai na nakakua kaining titulo.

Dati siyang nakoronahan bilang Miss Universe Thailand 2024 asin padagos na nagrepresentar sa Thailand sa Miss Universe 2024 pageant, kun saen siya an nagtapos bilang ikatolong runner-up.

 Amay na buhay asin edukasyon 
Siya namundag kan 20 Setyembre 2003. Siya an aking babae ni Thanet Donkamnerd asin Supatra Chuangsri. An saiyang pamilya igwa nin pribadong negosyo sa Thalang, Phuket. Natapos niya an saiyang primarya asin hababang sekondarya sa Eskwelahan sa Kajonkietsuksa, asin an saiyang halangkaw na sekondarya sa Eskwelahan Triam Udom Suksa, kun saen siya nag-major sa Intsik sa irarom kan programa sa Arte.

Siya ngonyan nagkukua nin sarong digring Batsilyer sa Politika asin Internasyonal na Relasyon (BIR – Internasyonal na Programa) sa Facultad kan Siyensya Politikal, Unibersidad nin Thammasat.

 Sa Pagarayunan 

 Miss Rattanakosin 2021 
Nagpoon si Suchata kan saiyang karera sa pagarayunan kan 2021 kan siya nakipagkumpetensya sa Miss Rattanakosin 2021, na ginibo kan Disyembre. Dai siya nakalaog sa kompetisyon.

 Miss Universe Thailand 2022 
Kan 2022, sa edad na 18, naglaog siya sa kompetisyon kan Miss Universe Thailand 2022 asin nagtapos bilang ikatolong runner-up. Kan huri siya na-promote sa ikaduwang runner-up kasunod kan pagdemitir kan orihinal na first runner-up, si Nicolene Limsnukan.

 Miss Universe Thailand 2024 
Kan 2024, si Suchata ninombrahan na magrepresentar sa Bangkok sa Miss Universe Thailand 2024 pageant. Nanggana siya nin nagkapirang espesyal na premyo, kabali an Miss Charming Talent asin Miss Beauty and Confidence. Sa katapusan kan kompetisyon, siya an nakoronahan bilang Miss Universe Thailand 2024.

 Miss Universe 2024 
Si Suchata nagrepresentar sa Thailand sa ika-73 na Miss Universe pageant, na ginibo kan 17 Nobyembre 2024 sa Syudad nin Mehiko, Mehiko, na may mga partisipante hale sa 125 nasyon. Siya an nagin ikatolong runner-up asin nag-ako kan Voice for Change – Silver award. 

Alagad, kan 22 Abril 2025, kasunod kan saiyang nombramiento bilang representante kan Thailand sa Miss World 2025, an Miss Universe Organization nag-anunsyo kan paghale sa saiyang ikatolong runner-up na posisyon huli sa dai pagtapos kan saiyang 12-bulan na pagreynar bago mag-ako nin saro pang internasyonal na titulo.

 Miss World 2025 
Kan 22 Abril 2025, si Suchata ninombrahan kan organisasyon na Miss World Thailand — sarong kolaborasyon sa pag-ultanan kan Tero Entertainment asin TPN Global —tanganing irepresentar an Thailand sa Miss World 2025 sa India. Pagkatapos na manggana sa Multimedia challenge, naseguro ni Suchata an saiyang pwesto sa Top 40. An ika-72 na edisyon kan kompetisyon nakaiskedyul na mangyari sa 31 Mayo 2025 sa Hyderabad, India. na siya an nanggana kan korona asin nagin pinakaenot na Thai na nanggana sa pageant.

 Tandaan 

 Mga Reperensya 

 Mga panluwas na sumpay 






Kategorya:Mga Taga-Bangkok
Kategorya:Buhay na tawo
Kategorya:Mga kamundagan kan 2003
Kategorya:Alumni kan Thammsat University
Kategorya:Mga taga-Phuket
Kategorya:Miss Thailand World
Kategorya:Mga gana sa pagarayunan